**PROIEKTUA EDO JARDUERA BALORATZEKO MEMORIA (III. ERANSKINA)**

1.– Proiektuaren edo jardueraren izenburua.

2.– Erakunde sustatzailea. Erakunde mota adierazi; adierazi, halaber, erakunde sustatzaileak jarduerari dagokionez duen esperientzia.

3.– Tokiko eragileen inplikazioa. Adierazi jardueran inplikatutako tokiko eragilerik dagoen eta, baldin badaude, zeintzuk diren eta zer funtzio duten ekitaldiaren diseinuan, antolaketan, garapenean eta/edo hedapenean.

4.– Proiektuaren edo jardueraren kokapena. Adierazi ekitaldia zein herritan egingo den. Ekitaldia udalerri batean baino gehiagotan iragango bada, adierazi udalerri guztiak, bai eta hasierako eta amaierako puntuak ere.

5.– Ekitaldiaren data eta iraupena.

6.– Deskribapen laburra. Ekitaldia deskribatu eta haren alderdi garrantzitsuenak nabarmendu. Azaldu nola lagunduko duen landa-eremua dinamizatzen eragin-esparru zehatz horretan.

7.– Zer publikorentzat den ekitaldia.

a) Esperotako bertaratzea. Adierazi ekitaldira zenbat lagun etortzea aurreikusten den, parte-hartzaile gisa, ikusle gisa, zein bestelako parte-hartze mota batekin. Justifikatu.

b) Ekitaldiaren xedearen edo diseinuaren arabera, adierazi nor bertaratzea aurreikusten den: jende gaztea edo heldua, emakume baino gizon gehiago, familiak, eta abar.

c) Aurreikusitako oihartzun-eremua. Adierazi ekitaldiak nazioarteko, estatuko, autonomia-erkidegoko, lurralde historikoko, eskualdeko edo tokiko oihartzunik izango duen. Justifikatu.

8.– Bideragarritasun ekonomikoa:

a) Ekitaldiaren kostua.

b) Finantzaketa-plana.

c) Zenbateko laguntza eskatzen den.

9.– Eragin ekonomikoa.

a) Eskualdeko baliabideetan egindako gastua: Adierazi eskualdeko landako eta itsasertzeko udalerrietako hornitzaileei egin beharreko gastuaren zenbatekoa.

b) Tokiko beste jarduera batzuetan (ostatuak, merkataritza, jatetxeak) eragindako gastuaren aurreikuspena: Deskribapen laburra.

c) Ekitaldian parte hartzen duten pertsonak eskualdeko bestelako instalazio edo baliabideetara (naturalak, kulturalak, turistikoak edo bestelakoak) jotzeko dagoen probabilitatearen balioespen arrazoitua egitea. Adierazi zein diren beste baliabide edo instalazio horiek.

10.– Genero-ikuspegia.

a) Adierazi ea genero-ikuspegia barne hartu den ekitaldiaren diseinuan edo garapenean. Hala badagokio, azaldu zein diren emakumeen eta gizonen egoerarekiko, baldintzekiko eta beharrizanekiko aldeak ekitaldiaren esparruan (ez bakarrik eremu geografikoan, baita jarduera zehatzaren eremuan ere), eta adierazi ea kontuan hartu diren hura diseinatzerakoan edo gauzatzerakoan.

b) Adierazi berdintasunaren aldeko ekintza positiborik sartu den. Hala badagokio, zuzendu nahi diren ekintzen eta desberdinkerien deskribapena.

11.– Ekitaldiaren zabalkundea. Azaldu zer neurri aurreikusi edo gauzatu den ekitaldia zabaltzeko.